عمرو محمد عبد الجليل Amr Abdel-Gelil ممثل مصرى من مواليد 7 فبراير 1963، و بدأ حياته الفنيه سنه 1986، و اشتهر بادواره الكوميديه وادوار الدراما فى السينما المصريه. رغم انطلاقته القويه مع العالمى يوسف شاهين, لكنه انزوى عشان يقدم اعمال صغيره رغم موهبته الجامحه. انتفض عشان يفصح عن موهبه كوميديه مخيفه مع خالد يوسف فى فيلميه «حين ميسره» و«دكان شحاته», عشان يفرض نفسه نجم اول فى فيلم يوسف «كلمنى شكرا» اللى حقق ايرادات كبيره رغم الانتقادات الحاده للفيلم عشان المشاهد الجنسيه الفاضحه فى الفيلم. بعديها قدم فيلم صرخه نمله. وهوا اخو السيناريست المصرى طارق عبد الجليل, كمان لوه اخ توأم متدين اسمه "ايمن". اتولد لعيله من ست اطفال حد منهم هوا توأمه "أيمن", و من إخواته السيناريست "طارق عبد الجليل". بدأ حياته الفنيه سنه 1986 بدور فى مسرحيه البلدوزر من بطولة محمد نجم. عمله التانى علطول كان مع المخرج الكبير يوسف شاهين في فيلمه التانى من ثلاثيته السكندريه إسكندرية كمان وكمان فى إحدى اهم محطات حياته الفنيه. تالت اعماله فيلم ضحك و لعب و جد و حب اللى نزل فى سنه 1993 من بطولة النجم عمرو دياب.